Document ID: 31993R2778

ΚΑΝΟΝΙΣΜΟΣ (ΕΟΚ) αριθ. 2778/93 ΤΗΣ ΕΠΙΤΡΟΠΗΣ της 8ης Οκτωβρίου 1993 για την τροποποίηση του κανονισμού (ΕΟΚ) αριθ. 3540/85 για τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 1552/93 (2), και ιδίως το άρθρο 16,
Εκτιμώντας:
ότι ο κανονισμός (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3328/92 (4), καθορίζει τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα-
ότι το άρθρο 31α παράγραφος 1 του κανονισμού (ΕΟΚ) αριθ. 3540/85 προβλέπει ότι πρέπει, για τα πίσα, τα κουκιά, τα φούλια και τα γλυκά λούπινα, που αποτελούν το αντικείμενο ενδοκοινοτικών συναλλαγών, να προσκομίζεται το έγγραφο ελέγχου Τ 5 και το άρθρο 31α παράγραφος 2 δεύτερο εδάφιο προβλέπει ότι η απόδειξη για το αν τηρείται ή όχι η πρωταρχική απαίτηση, όπως περιγράφεται στο άρθρο 31 του κανονισμού (ΕΟΚ) αριθ. 3540/85, πρέπει να παρέχεται εντός 15 μηνών το αργότερο από το μήνα που έπεται εκείνου της σύστασης της εγγύησης-
ότι το καθεστώς στήριξης που θεσπίζεται από τον κανονισμό (ΕΟΚ) αριθ. 1765/92 αντικατέστησε τις διατάξεις για τα πίσα, τα κουκιά, τα φούλια και τα γλυκά λούπινα- ότι ο κανονισμός (ΕΟΚ) αριθ. 3328/92 καθορίζει την τελική προθεσμία εντός της οποίας ισχύει η υποχρέωση χρησιμοποίησης των προϊόντων κατά την έννοια του άρθρου 9 του κανονισμού (ΕΟΚ) αριθ. 3540/85- ότι τα κράτη μέλη έπρεπε να συμμορφωθούν έως τις 30 Νοεμβρίου 1993-
ότι, για να διευκολυνθεί το διοικητικό έργο, πρέπει να παρασχεθεί στην αρμόδια αρχή η δυνατότητα να αποδεσμεύσει την εγγύηση που έχει συσταθεί σύμφωνα με το άρθρο 32 του κανονισμού (ΕΟΚ) αριθ. 3540/85, για τα προϊόντα που αναφέρονται στο άρθρο 31α του ιδίου κανονισμού, όταν έχουν παρασχεθεί αποδείξεις ότι τα εν λόγω προϊόντα αποθεματοποιούνται μετά τις 30 Νοεμβρίου 1993 χωρίς να έχει χορηγηθεί ενίσχυση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 31α παράγραφος 2 του κανονισμού (ΕΟΚ) αριθ. 3540/85, η αρμόδια αρχή δύναται, για τα προϊόντα που αποθεματοποιήθηκαν μετά τις 30 Νοεμβρίου 1993 και για τα οποία δεν χορηγήθηκε ενίσχυση, να αποδεσμεύσει την εγγύηση που κατατέθηκε σύμφωνα με το άρθρο 32 του ιδίου κανονισμού για τα εν λόγω προϊόντα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Οκτωβρίου 1993.

Labels: 7
11
17
19